CELEX: 62017CN0457
Language: hr
Date: 2017-07-31 00:00:00
Title: Predmet C-457/17: Zahtjev za prethodnu odluku koji je 31. srpnja 2017. uputio Bundesgerichtshof (Njemačka) – Heiko Jonny Maniero protiv Studienstiftung des deutschen Volkes eV

16.10.2017   
            
            
               HR
            
            
               Službeni list Europske unije
            
            
               C 347/12
            
         Zahtjev za prethodnu odluku koji je 31. srpnja 2017. uputio Bundesgerichtshof (Njemačka) – Heiko Jonny Maniero protiv Studienstiftung des deutschen Volkes eV
   (Predmet C-457/17)
   (2017/C 347/14)
   Jezik postupka: njemački
   
      Sud koji je uputio zahtjev
   
   Bundesgerichtshof
   
      Stranke glavnog postupka
   
   
      Revident: Heiko Jonny Maniero
   
      Druga strana u postupku revizije: Studienstiftung des deutschen Volkes eV
   
      Prethodna pitanja
   
   
               1.
            
            
               Je li dodjela stipendija, kojima treba promicati istraživačke i studijske projekte u inozemstvu, koju provodi registrirana udruga, obuhvaćena pojmom „obrazovanje” u smislu članka 3. stavka 1. točke (g) Direktive 2000/43/EZ (1)?
            
         
               2.
            
            
               U slučaju potvrdnog odgovora na prvo pitanje:
               Je li uvjet polaganja prvog državnog pravnog ispita u Njemačkoj za sudjelovanje u postupku dodjele stipendija navedenih u prvom prethodnom pitanju neizravna diskriminacija kandidata u smislu članka 2. stavka 2. točke (b) Direktive 2000/43/EZ, kada kandidat koji je građanin Unije ima sličnu kvalifikaciju iz države koja nije članica Europske unije, a da izbor tog mjesta stjecanja kvalifikacije nije povezan s etničkim podrijetlom kandidata, ali je on na temelju svojeg tuzemnog boravišta i tečnog znanja njemačkog jezika kao i državljanin imao mogućnost polaganja prvog državnog pravnog ispita nakon tuzemnog pravnog studija?
               Je li pritom relevantno da je cilj programa stipendija, bez određivanja diskriminirajućih značajki, promicanjem istraživačkih i studijskih projekata u inozemstvu omogućiti osobama koje su diplomirale na pravnom studiju u Njemačkoj stjecanje znanja o inozemnim pravnim sustavima, inozemnog iskustva i znanja jezika?
            
         
      (1)  Direktiva Vijeća 2000/43/EZ od 29. lipnja 2000. o provedbi načela jednakog postupanja prema osobama bez obzira na njihovo rasno ili etničko podrijetlo, SL L 180., str. 22.; SL, posebno izdanje na hrvatskom jeziku, poglavlje 20., svezak 1., str. 19.